# data[].attributes.body
Arvoisa presidentti Putin,
Minulla on teille tärkeää asiaa, sillä asiani koskee suomensukuisten kansojen asemaa Venäjällä. Mielestäni suomensukuisten kansojen asema on Venäjällä huono ja tilannetta pitäisi yrittää parantaa kaikin keinoin, jotta heidän alkuperäiskielensä ei häviä kokonaan Venäjän alueelta. Osa suomensukuisista kielistä on menettänyt pelastamisen mahdollisuuden, mutta vielä pelastettavissa olevien kielien asemaa voitaisiin parantaa omalla kielellä annettavalla opetuksella ja korostamalla oman kielen arvokkuutta. Eniten suomensukuisia kieliä puhuvia henkilöitä asuu lähellä Suomen ja Venäjän rajaa maaseuduilla. Kun maalla asuvat henkilöt haluavat muuttaa työn tai opiskelupaikan perässä kaupunkiin tai sen läheisyyteen, vähenee samaa kieltä puhuvien henkilöiden määrä, jolloin heidän täytyy puhua muuta kieltä kuin omaa kieltään. Suurin osa paremmista työpaikoista ja opiskelupaikoista sijaitsee kaupungin läheisyydessä, ja tämä vetää ihmisiä puoleensa, joka tarkoittaa sitä että suomensukuisten kielien määrä Venäjällä vähenee. Näin tapahtuu, koska kaupungin läheisyydessä puhutaan venäjää ja ihmiset usein jäävät opiskeluiden jälkeen kaupungin läheisyyteen etsimään työpaikkaa ja työpaikan saaneet kokevat järkeväksi muuttaa kaupunkiin, jolloin työpaikka on lähempänä heitä.
Kirjoitin teille, koska toivon teidän yrittävän parantaa suomenkielisten kansojen asemaa. Uskon, että teidän vaikutusvaltanne avulla voisitte saada muutoksia aikaan, jotta kaiken kieliset kansat voisivat asioida omalla kielellään, eikä enää yhdenkään kielen tarvitsisi kadota.
Terveisin Meeri

# data[].attributes.body
Arvoisa Venäjän presidentti Vladimir Putin.

Suomensukuisten kansojen suojeleminen Venäjällä on tärkeää, koska muuten kyseiset kansat kuolevat pois. Tämä puolestaan johtaa muun muassa oman kulttuuriperimän arvostuksen heikkenemiseen. Tämä onkin suurin ongelma kulttuurien säilymisen kannalta ja se näkyy erilaisten vähemmistökielien vähäisessä käytössä. Erilaiset kulttuurit ovat tärkeitä, koska ne rikastuttavat maailmaa ja sisältävät paljon elintärkeitä tietoja ja toimintatapoja. Jos kulttuurit kuolevat, katoavat niiden mukana myös kaikki tiedot ja taidot.

Ratkaisuja vähemmistökielien katoamisen ehkäisylle voisi olla erilaisten kirjojen kääntäminen vähemmistökielille, kielten opettaminen kouluissa, sekä niiden käyttäminen virastoissa. Jos vähemmistökansat voisivat käyttää virastoissa omaa kieltään, he kokisivat oman kielensä tärkeäksi ja osaksi identiteettiään.

Käännymme puoleenne, koska teillä on paljon vaikutusvaltaa Venäjän asioihin, kuten erilaisten kielten opetukseen. Teidän on myös syytä muistaa, että mikäli koette vähemmistökansat uhkana Venäjälle, niin vähemmistökansat kokevat Venäjän uhkana itselleen. Vähemmistökieliä pitäisi voida omalla alueellaan käyttää virastoissa ja opettaa kouluissa, jotta vähemmistökielet eivät kuolisi. Jokaisella kansalla tulee olla oikeus omaan kieleen ja kulttuuriin ja jokainen ihminen on siitä vastuussa.

Terveisin Juuso, Heikki ja Lassi

# data[].attributes.body
Arvoisa presidentti Putin,

omakielisen kouluopetuksen saaminen ja oman kielen arvostuksen puute Venäjällä on edelleen suomensukuisten kansojen suurin ongelma. Koska te olette presidentti teidän tulisi suojella näitä katoavia kieliä vielä kun ne ovat elossa. Osaa Venäjällä asuvista suomensukuisista kielistä ei voida enää pelastaa, sen takia nämä kielet mitkä ovat vielä pelastettavissa täytyisi pitää elossa. Venäjän suomensukuiset kielet ovat etusijalla Venäjän maaseutualueilla jossa kieli on vielä elävää, mutta kun nuoret muuttavat kaupunkiin joko töiden tai koulun perässä äidinkielen käyttö jää vähäiseksi ja kaupungeissa kaikille puhutaan venäjää, tämän takia suomensukuiset kielet ovat niin vaarassa.

Venäjällä ongelmana on oman kielen arvostuksen puute. Mikäli joka koulussa saataisiin omalla äidinkielellään opetusta tai kaupungeissa osattaisiin puhua muutakin kuin venäjää voitaisiin ehkä nämä kuolevat kielet suojata ja saada herätetty ihmisten oma arvostus omaa äidinkieltään kohtaan. Suomensukuisten kuolevien kielten käyttämistä voitaisiin yrittää lisätä niiden kielisiä ohjelmia ja lehtiä sekä palveluja. Kaikilla kansoilla tulee olla oikeus omaan kieleensä ja näillä kansoilla on omat tapansa ja kulttuurinsa ja niitä tulisi suojella.

Terveisin: Elli ja Mira

# data[].attributes.body
Arvoisa presidentti Putin, kirjoitan teille, koska mielestäni suomensukuisten kansojen asema Venäjällä on heikko ja heidän suojeluaan tulisi parantaa. Kyseinen ongelma on ilmennyt kansojen pienenemisenä ja heidän alkuperäiskieltensä heikkona asemana. Esimerkiksi vuonna 1926 Venäjän alueella noin 240 000 ihmistä puhui äidinkielenään karjalan kieltä, mutta vuonna 2010 vastaava luku oli enää 25 600. Yhdelläkään Venäjän suomalais-ugrilaisella alueella omasta kielestä ei ole tullut julkisen vallan kieltä.

Ongelmille Venäjällä on tiettyjä syitä. Silloin tällöin Venäjällä suomensukuiset kansat leimataan uhaksi valtiolle ja kansan yhtenäisyydelle. Suomensukuisten kansojen asuinalueita ei yleensä kunnioiteta ja niille on tuotu sellaisenaan venäläinen hallintokoneisto, eikä kansoille ole myönnetty mitään erityisasemaa, mistä monien kansojen tyytymättömyys on kasvanut.

Ongelmien ratkaisut voisivat olla yksinkertaisia. Suomensukuisten kansojen alueiden luontoa voitaisiin suojella erilaisin toimin ja antaa alueiden asukkaille koulutusmahdollisuudet heidän omalla alkuperäiskielellään poistamatta venäjän kieltä pakollisista oppiaineista. Myös muita tilaisuuksia voitaisiin järjestää käyttämällä alkuperäiskieliä. Joillain alueilla voitaisiin myös kokeilla alkuperäiskieliä julkisen hallinnon kielenä, jotta nähtäisiin, muodostuisiko tästä uhkaa.

Näistä esimerkkiratkaisuista voisi seurata ainakin joidenkin alkuperäiskansojen väkiluvun kääntyminen kasvuun ja näin se voisi ehkä myös pysäyttää alkuperäiskielten häviämisen. Alkuperäiskansat voisivat myös tulla tyytyväisemmiksi näistä ratkaisuista, eivätkä näin ehkä muodostaisi uhkaa Venäjälle.

Paavo Näppinen

# data[].attributes.body
Arvoisa Venäjän presidentti,

Niin kuin YK:n 1966 hyväksytyssä kansalais- ja poliittisia oikeuksia koskevassa yleissopimuksessa (KP-sopimus) sanotaan: “Niissä valtioissa, joissa on kansallisia, uskonnollisia ja kielellisiä vähemmistöjä, tällaisiin vähemmistöihin kuuluvilta henkilöiltä ei saa kieltää oikeutta nauttia omasta kulttuuristaan, tunnustaa ja harjoittaa omaa uskontoaan tai käyttää omaa kieltään.”

Suomensukuisia vähemmistökansoja tulisi suojella Venäjällä, sillä ne ovat hankalassa asemassa. Niiden oikeuksia ei välttämättä aja kukaan hallituksessa, puhu niiden puolesta tai edusta niitä.

Jos enemmistökansat eivät tue pienempiä kansoja, se voidaan tulkita syrjimiseksi. Jokainen kansa on tasa-arvoinen riippumatta siitä, kuinka monta yksilöä siihen kuuluu. Vähemmistökansojen suojelemisella turvataan se, että vähemmistöt voisivat elää rauhanomaisesti ja tasa-arvoisesti yhteistyössä muun väestön kanssa. Ne voisivat kuitenkin säilyttää omat erityispiirteensä, joilla ne eroavat muusta väestöstä. Kieli- ja kulttuuridiversiteetti on erittäin tärkeää ja lisäksi suuri rikkaus. Niitä tulisi suojella, jotta ne eivät häviä kokonaan.

Kuten edellä on mainittu, kaikilla kansoilla on oikeus omaan kieleen ja kulttuuriin. Venäjällä on paljon vähemmistöjä ja YK velvoittaa jäsenmaitaan (myös Venäjää) suojelemaan näitä pieniä kansoja ja kulttuureja.

Jokainen kansa ja sen kulttuuri on ainutlaatuinen. Niihin kuuluvat tavat ja perinteet ovat korvaamattoman arvokkaita. Tämän vuoksi me vetoamme teihin, Vladimir Putin, ja toivomme, että Te yritätte parhaanne mukaan vaikuttaa vähemmistökansojen asemaan Venäjällä.

Terveisin Annika, Ennea, Hanna ja Laura

# data[].attributes.body
Arvoisa Presidentti Putin,
Uralilaisten kielten kielikunta on tuhoutumassa. Suurin osa Uralilaisten kielten vähemmistökielistä kuuluu Venäjän alueelle. Venäjän lakisäädöksien ja venäläistymisen myötä on hyvin tärkeää pyrkiä suojelemaan vähemmistökieliä, koska ne rikastuttavat Venäjän kulttuuria ja tekevät siitä ainutlaatuisen.

Venäjän koulu-uudistuksessa on karsittu vähemmistökielten opetusta, kuten udmurttia ja mordvaa. Jos kouluissa ei ole mahdollisuus oppia kieltä, eikä sitä enää käytetä edes kotona ja opeteta lapsille, se on vaarassa kadota. Monet muutkin vähemmistökielet ovat uhattuina. Komin kielelliset eivät saa enää palveluita omalla kielellään, ja niiden puhuja kunta on vähentymässä. Äidinkielen käyttö vähenee koulutuksessa ja yhteiskunnallisessa elämässä. Vähemmistöjen identiteettiä painetaan koko ajan alemmas.

Venäjän 146 miljoonasta asukkaasta lähes viidennes tai 30 miljoonaa kuuluu vähemmistökansallisuuksiin. Tämä on enemmän kuin EU-maissa, joissa etnisiä vähemmistöjä on maahanmuutosta huolimatta keskimäärin alle kymmenesosa väkiluvusta, miksi siis poistaa suurin osa kansalliskielistä. Monikansallisuutta on kuitenkin pidetty perintönä Venäjän keisarikunnasta ja Neuvostoliitosta, Silloin venäläiset muodostivat vain noin puolet väkiluvusta.

# data[].attributes.body
Arvoisa Presidentti Putin, lähestymme teitä suomalaisten näkökulmasta. Olemme erittäin huolissamme suomensukuisten kansojen häviämisestä koko maailmasta. Lähestymme asiassa juuri teitä, koska suurin osa kansoista asuu Venäjällä.

Maailmassa on puhuttu paljon ihmisten tasa-arvosta ja kaikkien ihmisten oikeuksista. Suomensukuisten kansojen hävitessä, heiltä lähtee oikeudet elämiseen. Kansojen häviäminen johtuu suurelta osin siitä, että vähennämme jatkuvasti heidän elintilaansa ja mahdollisuutta käyttää omaa kieltään. Vähemmistökansoja pitää suojella nyt, kun se on vielä mahdollista. Heilläkin pitäisi olla samat oikeudet kuin meillä, esimerkiksi saada juuri palveluita omalla äidinkielellään.

Ymmärrämme, että maailma kehittyy hurjaa vauhtia ja on kätevää jos kaikki puhuvat samaa kieltä. Kuitenkin pitää muistaa, että vähemmistökansatkin ovat tavallisia ihmisiä, aivan kuten me. Heillä ei vain ole omaa valtiota, joka turvaisi heidän kielensä tulevaisuuden. Vähemmistökansoilla on myös kielen lisäksi oma kulttuurinsa, ja jos kansat kuolevat sukupuuttoon, myös erilaiset kulttuurit katoavat maailmasta. Teidänkin maasta voisi tulla rauhallisempi jos kaikki saisivat elää omanlaista elämäänsä.

Toivomme, että ymmärrät huolemme. Erilaiset kulttuurit ja ihmiset ovat suuri rikkaus maailmassa, joten miksi luopua siitä?
terveisin Julia von Hertzen

# data[].attributes.body
Hyvä Venäjän suurvaltias Vladimir Putin.

Olemme erittäin huolestuneita kielivähemmistöjen asemasta Venäjällä.
Olette viimeisimpien vuosien tominnallanne aiheuttaneet, ette kuitenkaan toivottavasti tarkoituksellisesti, kielivähemmistöjen aseman heikkenemisen muun muassa: lopettamalla vähemmistökielten tukemisen poistamalla niiden koulutuksen sekä virastokäytön.
Ette ehkä ole huomanneet miten toimet ovat vaikuttaneet kielikuntien puhujamääriin ja kielten käyttöön. Esimerkiksi mordvaa puhuvien määrä on laskenut seitsämänkymmentäviisi prosenttia kahdenkymmenenviiden vuoden aikana.

Vähemmistökielet ovat tärkeitä kulttuuriantropologian säilymiseksi. Kielet ovat muutenkin tärkeä osa koko maailman kulttuuripääomaa. Kielien häviämisen mukana katoaisi myös kadonneesen kieleen liittyvät historia sekä ekologista informaatiota, kertovat kielitieteilijät. Ette suinkaan ole ainoa syyllinen kielten moninaisuuden häviämiseen, mutta maailmassa, jossa olemme yhä enemmän yhtä suurta massaa, on teistäkin varmasti tärkeätä suojella erilaisia kielivähemmistöjänne säilyyttäksenne maassa erilaisia kulttuureja ja kieli-identiteettejä. Tajuatte varmasti, että parasta Venäjälle niin sisä- ja ulkopoliittisesti on taata vähemmistökielien asema.

# data[].attributes.body
Arvoisa Presidentti Putin, pelkäämme suomalaissukuisten kansojen puolesta. Mielestämme Venäjän tulisi suojella näitä kansoja rajojensa sisäpuolella ennen kuin ne katoavat kokonaan.

Lähes kaikki suomalais- ugrilaiset kansat ovat kuolemaisillaan Venäjällä, esimerkiksi Pohjoisen jäämeren rannalla asuvat enetsit. Yksi syy kielten ja kansojen häviämiseen on opetuksessa. Suomalaissukuisten kansojen alueille tulisi rakentaa kouluja, joissa lapsille voitaisiin opettaa heidän omalla äidinkielellään, ja joissa nuorten äidinkielen kirjoitustaitoa voitaisiin kehittää ja ylläpitää.
Useiden kansojen keskuudessa suunnitellaan hallituksen erityisohjelmaa kielten ja kulttuurien elvyttämiseksi. Näitä ohjelmia pitäisi käyttää myös Venäjällä, jotta vaaravyöhykkeellä olevat kansat ja kielet säilyisivät. Kriittismmässä tilassa ovat vatjalaiset, hantit ja mansit. Haluaisimme, että toimenpiteet aloitettaisiin mahdollisimman nopeasti.

Presidenttinä pystynette myös vaikuttamaan maassanne leviäviin huhuihin ja väitöksiin. Leningradin alueen kuvernöörin puheenvuoro, jossa hän esitti maassanne asuvat suomalais- ugrilaiset kansat uhkana Venäjälle, asetti kyseiset kansat entistäkin heikompaan asemaan.

Olette erittäin vaikutusvaltainen mies ja toivomme, että käytätte valtaanne myös näiden suomalaissukuisten kansojen pelastamiseen ja näin myös monikulttuurisuuden säilyttämiseen.

Terveisin Juho Lilja ja Olga Lilja

# data[].attributes.body
Hei arvoisa Putin, olemme vakavan asian äärellä. Mielestämme suomensukuisia kansoja tulee suojella Venäjän alueella, koska Suomella ja Venäjällä on pitkä yhteinen historia ja kielellistä rikkautta tulee suojella. Erilaiset vähemmistöt tekevät maailmasta rikkaamman paikan elää, joten vähemmistöjen kulttuureja tulisi vaalia. Suomensukuisten kansojen juuret kytkeytyvät vahvasti Suomen ja myös Venäjän historiaan ja monet suomalaiset ja venäläiset tavat ja kulttuuriseikat ovat samanlaisia kuin suomensukuisilla kansoilla.

Suomensukuisten kansojen kielten tilanne on huono. Monet vähemmistökielet on jo sulautettu Venäjän kielen alle, joten ne harvat viimeiset vähemmistökielet jotka meillä on vielä jäljellä tulisi säilyttää koskemattomina. Vähemmistökielten puhujia on vähän ja vähemmistökieliä ei myöskään opeteta kouluissa. Kirjailija ja kielitutkija Katja Kettu kertoo: “ Huolestuttavaa on, että kirjallisuuttta julkaistaan hyvin vähän. Kouluissa ei ole mahdollisuutta opiskella marin kieltä ja jos kieli ei uudistu, vanhemmat eivät näe syytä opettaa lapsille marin kieltä.”

Äidinkielen käyttö vähenee koulutuksessa ja yhteiskunnallisessa elämässä. Vähemmistöjen identiteettiä painetaan alas. Jos Venäjä haluaa modernisoitua ja muuttua oikeasti eurooppalaiseksi demokraattiseksi maaksi, vähemmistökysymys on erittäin oleellinen ja tärkeä.

Inkeroisten ja vatjan tilanne on huonontunut niin, että alkuperäisiä puhujia on hyvin vähän. Vatjan puhujia on enään n. 30-40 ja inkeroista puhuvia enään 260. Osa näiden kielien murteista on jo hävinnyt kokonaan maailmasta. Emmehän halua että nämäkin kielet pyyhitään pois kartalta. Pidetään yhdessä maailma rikkaana.

Terveisin Antti Heinonen, Topias Tiesmaa ja Eetu Nyman